པདྨ་ལ་ནི་
ཇི་བཞིན་སྤྱོད། །སངས་རྒྱས་རྣམས་ནི་མཆོད་བསྟོད་ཕྱིར། །བདེ་ཆེན་རྒྱལ་བོའི་བདག་ཉིད་ནི། །
གང་ཞིག་འདི་ལ་དུས་ཀུན་བསྟན། །བྷཉྫ་མོཀྵ་ཧོཿཞེས་བརྗོད་དོ། །དེས་ཀྱང་རང་དང་ཕྱག་རྒྱ་
གཉིས་ལྷ་དང་ལྷ་མོར་བསྐྱེད་ལ། ཧཱུཾ་གཉིས་ལས་པདྨ་དང་རྡོ་རྗེ་གཉིས་སོ། །གེ་སར་དང་བུམ་པ་
གཉིས་ཨཱཿདང་ཨཾ་ལས་སོ། །རྡོ་རྗེའི་སུ་ཁར་ཕཊ་སེར་བོ་བསམ་སྟེ། རྡོ་རྗེ་དབྱིངས་ཀྱི་དབང་
331

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཕྱུག་རྩ། །གཡོན་གྱི་བྷ་གའི་གཡོན་ན་གནས། །མཛུབ་མོ་ཅུང་ཟད་བགྱེད་པར་བྱ། །ཤེས་ནས་དེ་
ནི་བླ་ཚིག་བླང་། །ཨོཾ་སརྦ་ཏ་ཐཱ་ག་ཏ་ཨཱ་ནུ་ར་ག་ན་བཛྲ་སྭ་བྷཱ་ཝ་ཨདྨ་ཀོ྅ཧཾ། ཞེས་པས་བདེ་
བའི་དོན་དུའོ། །ཤེས་རབ་དང་སྦྱར་དཔལ་དང་བཅས། །དེ་ཉིད་ཡང་དག་མཚོན་པར་བྱེད། །རྡོ་
རྗེའི་ལུས་གནས་བྱང་སེམས་དང་། །ནོར་བུས་གནས་ལ་སེམས་དཔའ་འོ། །དེ་ལྟར་བསམ་ཞིང་
ཡང་དག་པར་བཟུང་ནས་དལ་གྱིས་བཏང་བ་པདྨ་ནས་ལྕེས་བླངས་ལ། དེ་ཁོ་ནར་བལྟས་ཏེ།
དམ་ཚིག་གི་རང་བཞིན་དུ་བཏུང་བར་བྱའོ། །འདི་ནི་ཤེས་རབ་ཡེ་ཤེས་ཀྱི་དབང་གི་ཆོ་གའོ། །དེ་
ནས་ཚིག་དབང་བཞི་བ་བྱིན་པ་དང་། ཤེས་རབ་ཡེ་ཤེས་ཀྱི་དུས་སུ་བྱང་ཆུབ་སེམས་ཀྱི་མྱུ་གུ་
སྐྱེས་པ་དེ་བསྒོམས་པས་བསྒྲིབས་པ་དང་། བྲལ་བ་ནི་ཆོས་ཐམས་ཅད་བསམ་དུ་མེད་པ་ཕྱག་རྒྱ་
ཆེན་པོའི་སྐུ་རྡོ་རྗེ་འཛིན་པ་ཆེན་པོའི་རང་བཞིན་ནི་དབང་བཞི་བའི་སྐུའི་ངོ་བོའོ། །འདི་ནི་
དབང་བཞི་བའི་ཆོ་གའོ། །དེ་ནས་དེའི་ལག་པ་སློབ་མའི་ལག་པར་གཏད་ལ། དེ་ཕྱིར་སངས་
རྒྱས་དངོས་བྱས་ཏེ། །ཐབས་གཞན་གྱིས་ནི་སངས་རྒྱས་མེད། །འགྲོ་བ་འདི་ཡིས་དག་བྱེད་པས། །
དེ་ཕྱིར་རྣམ་པར་སྦྱོར་བ་འདི། །ཁྱོད་ཀྱིས་ནམ་ཡང་འབྲལ་མ་བྱེད། །འདི་ནི་སངས་རྒྱས་ཐམས་
ཅད་ཀྱི། །རིག་པའི་རྟུལ་ཞུགས་བླ་མེད་པས། །རྨོངས་པའི་རིམ་འདི་འགལ་བྱེད་ན། །དངོས་
གྲུབ་དམ་པ་དེ་ལ་མེད། །ཅེས་པ་བརྗོད་པ་འདི་ནི་རིག་པ་རྟུལ་ཞུགས་བྱིན་པའི་ཆོ་གའོ། །དེ་
ནས་སློབ་མ་རྡོ་རྗེ་སེམས་དཔར་བསྐྱེད་དེ། འདི་ནི་སངས་རྒྱས་ཐམས་ཅད་འདུས། །རྡོ་རྗེ་སེམས་
དཔའི་ཕྱག་ན་གནས། །ཁྱོད་ཀྱིས་ཀྱང་ནི་རྒྱུན་བཟུང་ན། །ཕྱག་ན་རྡོ་རྗེའི་རྟུལ་ཞུགས་བརྟན། །
ཞེས་པ་དང་། ཨོཾ་སརྦ་ཏ་ཐཱ་ག་ཏ་སིད་དྷི་བཛྲ་སཾ་མ་ཡ་ཏིཥྛ་ཨེ་ཤ་སྟཱཾ་དྷ་ར་ཡཱ་མི། བཛྲ་ས་ཏྭ་
ཧཱི༔ཧི་ཧི་ཧི་ཧི༔ཧཱུྃ། ཞེས་བརྗོད་ཅིང་བླང་བ་འདི་ནི་རྡོ་རྗེའི་རྟུལ་ཞུགས་སྦྱིན་པའི་ཆོ་གའོ། །དེ་
ནས་སྙིང་བོའི་སྔགས་ཀྱིས་པ་ཊཾ་ཀ་དང་།
ཌ་མ་རུ་དང་ཐོད་པ་ལ་སོགས་པ་རྣམས་ལ་ལན་
332

། །རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་ངེ
ན་རྟོགས་སོགས་བཞུགས་སོ། །
༼རྗ
གསུམ་བཟླས་ཏེ། རྡོར་སེམས་ཕྱག་རྒྱ་འདི་ཡིན་པས། །གཏད་པས་འདི་བཟུང་དཔའ་བོ་ཀྱེ།
ཕྱི་དང་ནང་དུ་བརྟན་གྱུར་ཅིག །ཅེས་བརྗོད་ཅིང་བཟུང་བ་དང་། རྣལ་འབྱོར་གྱི་བྱེ་བྲག་གིས་
ཕྱག་མཚན་གྱི་བྱེ་བྲག་དང་། འཁོར་ལོ་ལ་སོགས་པའི་རྒྱན་རྣམས་ཀྱང་སྦྱིན་ནོ། །འདི་ནི་སྤྱོད་
པའི་རྟུལ་ཞུགས་སྦྱིན་པའི་ཆོ་གའོ། །དེ་ནས་དེ་བཞིན་གཤེགས་པའི་སྤྱོད་པ་བྱས་ལ། ལག་པ་
གཡོན་པས་སྙིང་གར་ཆོས་གོས་ཀྱི་མཐའ་མ་བཟུང་སྟེ། གཡས་པ་མི་འཇིགས་པའི་ཕྱག་རྒྱ་
བཅས་ནས། འཁོར་བ་ཡང་དག་གཞོམ་པའི་ཕྱིར། །ངན་འགྲོའི་གནས་ནས་བཏོན་ནས་ནི། །དེ་
བཞིན་གཤེགས་པ་རྡོར་སེམས་སུ། །འདིར་ནི་ཁྱོད་ལ་ངས་ལུང་བསྟན། །ཧེ་ཨ་མོ་ཀ་བཛྲ་ཏ་ཐཱ་
ག་ཏ་སིད་དྷི་ས་མ་ཡ་སྟཱཾ་བྷར་བྷ་ཝ་སྭ། ཞེས་པའི་སྔགས་དང་བཅས་པས་ལུང་བསྟན་ཏེ། མེ་
དེ་བཞིན་
ཏོག་གར་བབས་པའི་དེ་བཞིན་གཤེགས་པའི་སྐུ་ལ་དེ་ལྟར་ལུང་བསྟན་པ་ནི།
གཤེགས་པ་ཐམས་ཅད་ཀྱིས་ཡང་དག་པར་རྫོགས་པའི་སངས་རྒྱས་སུ་ལུང་བསྟན་དེ་ལྟར་དད་
པ་བསྐྱེད་དོ། །
འདི་ནི་ལུང་བསྟན་པའི་ཆོ་གའོ། །སློབ་མ་ལ་དུང་དང་། དྲིལ་བུ་དང་པོ་ཏི་རྣམས་གཏད་
པ་དེ་ལ། དེང་ནས་བརྩམས་ཏེ་མགྲིན་གཅིག་ཏུ། །ཀུན་ཏུ་ཁྱབ་པར་བྱས་ནས་ནི། །ཆོས་ཀྱི་དུང་
ནི་བླ་མེད་པ། །འཁོར་ལོ་ཆེན་པོ་བསྐོར་བར་བྱ། །ཞེས་བརྗོད་ཅིང་། སྤྱིའི་རྗེས་སུ་གནང་བ་བྱིན་
ལ། ལྷག་པའི་རྗེས་གནང་བྱིན་པའི་ཕྱིར་རིམ་བཞིན་དུ་སྣང་མཛད་ལ་སོགས་པར་སློབ་མ་བསྐྱེད་
ལ། འཇིག་རྟེན་ཁམས་རྣམས་ཐམས་ཅད་ཀྱི། །སེམས་ཅན་ཀུན་ལ་ཕན་ཕྱིར་དུ། །ཇི་ལྟར་གུས་
པས་འདི་རྣམས་ལ། །ཆོས་ཀྱི་འཁོར་ལོ་བསྐོར་བར་བགྱི། །ཞེས་པ་ཆོས་ཀྱི་གོག་པ་འདིར་རྡོ་རྗེ་
དང་། རིན་པོ་ཆེ་དང་། པདྨ་དང་། ལས་རྣམས་བཅུག་ལ་ལན་ལྔས་རྗེས་གནང་སྦྱིན་ནོ། །འདི་ནི་
རྗེས་སུ་གནང་བའི་ཆོ་གའོ། །ཕྱི་ནས་ཡང་མགོ་ལ་གདུགས་ནི་ཕུབ་བྱས་ལ། གཡས་ནས་སྐོར་བ་
333

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བྱས་པ་དང་། སྒོ་རུ་ཐལ་སྦྱར་འདུག་ནས་ནི། །གདུགས་ཕུབ་ནས་ནི་རྗེས་བརྗོད་བྱ། །འདི་
རྟོགས་པ་ཡི་སློབ་མ་ཡིས། །རྒྱུད་འཛིན་པར་ནི་འགྱུར་བའོ། །ཞེས་པ་དང་། དེ་ནས་སློབ་མའི་
སེམས་ལ་གནས་པ་བརྗོད་པ། དེ་ནས་དཀྱིལ་འཁོར་སློབ་དཔོན་འགྱུར། །ཁྱོད་ཀྱིས་སྔགས་
རྒྱུད་བཟུང་བར་གྱིས། །སངས་རྒྱས་བྱང་ཆུབ་ལམ་རྣམ་བཞི། །ལྷ་རྣམས་ཀྱང་ནི་མཉེས་པར་
འགྱུར། །ཞེས་པ་ལ་སོགས་པ་ནི་དབུགས་དབྱུང་བའི་ཆོ་གའོ། །དེ་ནས་དབང་བསྐུར་བ་དང་
དབུགས་དབྱུང་བ་ཐོབ་པས་གཟེངས་བསྟོད་པ་དེ་འདི་ལྟར།
དེ་རིང་བདག་ནི་འབྲས་ལྡན་
བསྐྱེད། །བདག་ནི་འབྲས་བཅས་སྲོག་ལྡན་བསྐྱེད། །དེ་རིང་སངས་རྒྱས་རིགས་སུ་བསྐྱེད། །དེ་
རིང་སངས་རྒྱས་སྲས་སུ་བསྐྱེད། །ཅེས་བརྗོད་ལ། བླ་མ་ལ་གུས་པས་གླང་བོ་ཆེ་དང་། རྟ་དང་།
རིན་པོ་ཆེ་དང་། གསེར་དང་དངུལ་དང་། གོས་དང་། རྒྱན་དང་། བ་ལང་དང་། མ་ཧེ་ཤ་དང་།
གཡོག་པོ་དང་། གཡོག་མོ་དང་། འདོད་པ་བྱེད་པ་ཡིད་དུ་འོང་བའི་བུ་དང་ཆུང་མ་ལ་སོགས་
པ་ཇི་ལྟར་འབྱོར་པ་རྣམས་དངུལ་བ་ནི་ཡོན་དངུལ་བའི་ཆོ་གའོ། །གཞན་ཡང་སྦྱིན་སྲེག་མེད་ན་
ཡང་དག་དངོས་གྲུབ་དང་། བསྒྲུབས་ཀྱང་འགྲུབ་པར་མི་འགྱུར་བ་ཡིས། ཞི་དང་རྒྱས་སོགས་
བསྒྲུབ་པའི་དོན་དུ། སྦྱིན་སྲེག་སྔོནདུ་འགྲོ་བར་བཤད་དོ། །
ཞེས་པ་བཤད་པས། སྦྱིན་སྲེག་བྱ་བར་བསྟན་པས་ཡང་། སེམས་ཅན་དབྱེ་ན་གྲངས་མེད་
ཀྱང་། །རིགས་ཀྱིས་དབྱེ་ན་ལྔ་རུ་བཤད། ། ལས་ཀྱི་དབྱེ་བས་བཞི་རུ་འདོད། །འདི་ལྟར་ཐབ་
ཁུང་འདིར་ངེས་པར། །རྗེ་བཙུན་གྱིས་ནི་དེ་ལྟར་གསུངས། །ཞེས་པ་དང་། རྡོ་རྗེ་ཁྲོ་བོ་གསང་བ་
ལ་མཉམ་པར་སྦྱོར་བའི་རྒྱུད་ལས་ཀྱང་། ལས་ཀྱི་དབྱེ་བ་ཐབ་ཁུང་བརྒྱད་དང་བཅུ་གསུམ་
གསུངས་པ་ལས། ཞི་བ་ལ་ཟླུམ་པོ། རྒྱས་པ་ལ་གྲུ་བཞི། དབང་ལ་རྡོ་རྗེའི་རྣམ་པ། མངོན་སྤྱོད་
ལ་ཟུར་གསུམ་བྱ་བ་ལ་སོགས་པ་དང་། ཡང་ཞི་བ་ཟུར་གསུམ། མངོན་སྤྱོད་ལ་ཟུར་གསུམ་མམ།
334

། །རྣལ་འབྱོར་མ་ཀུན་ཏུ་སྤྱོད་པ་དང་མགོན་པོ་ནག་པོའི་མངོན་རྟོགས་སོགས་བཞུགས་སོ། ། ། ༼ཛ༽
དཔལ་དཔལ
ཟླ་ཕྱེད་པ་ཞེས་བཤད་པ་དང་། དཔལ་དུས་འཁོར་ལས་ཞི་བ་ལ་གཞུའི་རྣམ་པ་རྒྱར་ཁྲུ་ཕྱེད་པ་
ཞེས་པ་དང་། དཔལ་སངས་རྒྱས་ཐོད་པའི་རྒྱུད་དུ། ཞི་བ་ལ་གྲུ་བཞི། རྒྱས་པ་ལ་ཟླུམ་པོ། དབང་
ལ་ཟུར་གསུམ། མངོན་སྤྱོད་ལ་ཟླ་བ་ཕྱེད་པའི་རྣམ་པ། རྒྱ་དང་དཔངས་སུ་ཁྲུ་གང་ངོ་ཞེས་
བཤད་པས་དེ་ཕྱིར། ཞི་བ་ལ་སོགས་པའི་ཐབ་ཁུང་རྣམས་སོ་སོའི་རིམ་པ་ལྟར་དབྱིབས་དང་།
ཁ་དོག་དང་མཚན་མ་གདབ་པའི་རིམ་པ་དང་། ས་གཞི་དང་། ཕྱོགས་ཀྱི་བྱེ་བྲག་དང་། སྦྱིན་
སྲེག་གི་དུས་ཀྱི་བྱེ་བྲག་ལ་སོགས་པ་རྒྱུད་གཞན་དང་གཞན་དུ་བཤད་པ་ལྟར་འདིར་ཡང་གོ་བར་
བྱའོ། །གང་ཞིག་སེམས་ཤིན་ཏུ་བསྟན་པའི་རྣལ་འབྱོར་གྱིས། སྣང་བ་དང་སྟོང་བ་རོ་གཅིག་པ་
སྒྱུ་མ་ལྟར་ཐམས་ཅད་བསམས་ན། འདི་ཐམས་ཅད་ཀྱིས་གང་འདོད་པ་འཐོབ་པའི་ཕྱིར་འགྱུར་
རོ། །
དེས་ན་དགོས་པ་དེ་ལྟ་བུས་ནི་གདུལ་བྱ་གང་ལ་གང་མོས་པ་རྣམས་ཀྱི་དོན་དུ་དེ་དག་
ཐམས་ཅད་གོ་བར་བྱ་སྟེ། གདམས་ངག་ལྟར་ཐབ་ཁུང་གི་མཚན་ཉིད་ལ་སོགས་པ་སྦྱིན་སྲེག་གི་
ཆོ་གར་བཤད་པ་ལྟར་གོ་བར་བྱ་ཞིང་། འདིར་ཡང་གོ་བར་བྱས་ལ་སྦྱིན་སྲེག་བྱའོ། །འདི་ནི་སྦྱིན་
སྲེག་གི་ཆོ་གར་བཤད་པ་གོ་བར་བྱ་བའི་ཆོ་གའོ། །དེ་ནས་བདག་ཉིད་ཀྱིས་དཀྱིལ་འཁོར་
མཆོད་ལ། སློབ་མ་ལ་སོགས་པས་ཀྱང་མཆོད་དེ། ཚོགས་འཁོར་བྱས་པ་དང་། སློབ་མ་ལས་ནི་
ཡོན་བླང་བྱ། །དེས་ཀྱང་གུས་པས་དབུལ་བ་ནི། །རིན་ཆེན་ཡིད་འོང་དཔལ་མོ་དང་། །རང་ལུས་
དང་ནི་ས་གཞི་དང་། །དེ་ལ་སོགས་པ་གཞན་ཡང་ཕུལ། །བླ་མ་ཇི་ལྟར་མཉེས་པར་བྱ། །བླ་མ་
མཉེས་པས་དངོས་གྲུབ་འབྱུང་། །ཐུབ་པས་དེ་ལས་གཞན་དུ་བཤད། །དེ་ཕྱིར་བསོད་ནམས་
ཅིས་མི་བྱེད། །རྟུལ་ཞུགས་མཉེས་པར་བྱ་ཕྱིར་རོ། །བླ་མེད་བྱེད་པའི་སློབ་དཔོན་དེ། །རྡོ་རྗེ་
སེམས་དཔའ་རབ་མཆོག་སེམས། །དེ་ལྟར་སེམས་དཔས་ཕྱི་ནས་གཏོར་མ་བྱིན་པ་དང་། འཁོར་
335

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལོ་ལ་ཕྱག་བྱ་སྟེ། ཨཉྙཾ་ལ་སོགས་པ་མཆོད་ལ། དགེ་བའི་རྩ་བ་བསྔོ་བ་བྱས་ནས་བཟོད་གསོལ་
བྱས་ཏེ། ཨོཾ་དང་བཅས་པས་གཤེགས་སུ་གསོལ་བའི་ཚིག་ལ་ཨོཾ་ཨཱཿ༔ཧཱུྃ་བཛྲ་མུ༔ ཞེས་པ་དང་
ལྡན་པས་ཡེ་ཤེས་འཁོར་ལོ་གཤེགས་སུ་གསོལ་ནས། ལག་པའི་ཞེས་གཙོ་བོ་ལ་ཐུག་པའི་བར་དུ་
གཞུག་པར་བྱའོ། །དེ་ནས་རྡུལ་ཚོན་བུམ་པར་བླུགས་ཏེ། མཆོད་པ་ཆེན་པོ་དང་མཉམ་གཅིག་
ཏུ་ཁྱེར་ལ་ཆུ་བོ་ལ་དོར་བ་ལ་སོགས་པ་བྱའོ། །
— དེ་ནས་ཐམས་ཅད་སློབ་དཔོན་གྱིས། །དེས་ཕུལ་ཡོ་བྱད་བསྡུས་བྱས་ཏེ། །ཉེ་བར་ལོངས་
ནི་སྤྱད་བྱའོ། །སློབ་མ་སོགས་ལ་ཅུང་ཟད་མིན། །ས་གཏེར་བཅུག་དང་རབ་ཏུ་གནས། །སྦྱིན་
སྲེག་དཀྱིལ་འཁོར་བཞེངས་རྣམས་ཡོན། །དེ་རྣམས་ཐམས་ཅད་སློབ་དཔོན་དབང་། །ཞེས་པ་རྡོ་
རྗེ་འཛིན་གྱིས་གསུངས། །ཞེས་པའོ། །དེ་ནས་སློབ་དཔོན་དང་། ལས་ཀྱི་རྡོ་རྗེ་དང་། རྣལ་འབྱོར་
མ་རྣམས་ལ་གོས་དང་། གོས་ལ་སོགས་པས་མཉེས་པར་བྱའོ། །དགེ་འདུན་ལ་ཆོས་སྟོན་དང་།
རྣལ་འབྱོར་མ་ལ་ཚོགས་འཁོར་དང་། སྡུག་ཕོངས་ལ་བཟའ་བ་སྦྱིན་ནོ། །འདི་ནི་དཀྱིལ་འཁོར་
གཤེགས་པ་ལ་སོགས་པའི་ཆོ་གའོ། །དེ་ནས་འདིར་ཐོག་མ་དང་། བར་དང་། ཐ་མ་རྣམས་ཀྱི་
བགེགས་ཉེ་བར་ཞི་བ་བྱ་བ་ལ་གཏོར་མ་བྱ་བར་འདོད་པའི་དཔལ་ནག་པོ་ཆེན་པོའི་རྣལ་འབྱོར་
དང་ལྡན་པའི་སྔགས་པས་རང་གི་ས་བོན་གྱི་འོད་ཟེར་གྱིས་དཀྱིལ་འཁོར་གྱི་འཁོར་ལོ་དབང་བོ་
ལ་སོགས་པ་དང་། ཀླུ་རྣམས་དང་། སེམས་ཅན་གཞན་དག་རྣམས་ཀྱང་སྤྱན་དྲངས་ཏེ། སྐད་
ཅིག་གིས་དཔལ་ནག་པོ་ཆེན་པོའི་དཀྱིལ་འཁོར་གྱི་འཁོར་ལོར་བསམས་ལ། མདུན་དུ་ཟན་དང་།
སྲན་ཆན་དང་། ཉ་ཤ་དང་། ཤ་དང་། ཙོང་དང་། ཆང་ལ་སོགས་པའམ། ཡང་ན་ཆུ་དང་། ཟན་
ཙམ་གྱིས་སྣོད་བཀང་ལ། ཡཾ་དང་། རཾ་དང་། ཨཱཿརྣམས་པས་རླུང་དང་། མེ་དང་། མི་མགོའི་
སྒྱེད་པུ་ཐོད་པ་བཅས་པར་བསྐྱེད་དོ། །དེར་བདུད་རྩི་ལྔ་དང་། སྣྲོནམ་ལྔ་རྣམས་ཧཱུཾ་ལ་སོགས་
336

།རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་པོ་ནག་པོའི་མངོན་རྟོགས་སོགས་བཞུགས་སོ། །༼6༽
པའི་ས་བོནརྣམས་ཀྱི་ས་བོནརྣམས་ཀྱིས་བྱིན་གྱིས་བརླབས་པ་ནི། རླུང་གཡོས་པས་མེ་སྦར།
མེའི་དྲོད་ཀྱིས་ཡི་གེ་ལ་སོགས་པ་བཞུ། ཞུ་བའི་རླངས་པས་ཧཱུཾ་བྱུང་། དེ་ལས་རྡོ་རྗེས་མཚན་
པའི་ཁ་ཊཾ་གར་ལན་གསུམ་དུ་བསྐྱེད་ཅིང་ཞུ་བ་བདུད་རྩིར་བྱིན་གྱིས་བརླབས་པ་ནི།
སྟེང་དུ་
ཟླ་བ་ལ་གནས་པའི་ཡི་གེ་གསུམ་བསམས་ཏེ། དེ་ཉིད་ཀྱི་གཏོར་མ་བྱིན་གྱིས་བརླབས་ལ། ཨཾ་
ཧ་ཀ་ཧ་ཀ་ཧ་མ་མི་ན་མུ་ཁ་པྲ་སཱ་དྷ་ཡ། པྲ་སཱ་དྷ་ཡ། མ་ཧཱ་ཀ་ལ་བུད་དྷ་པྲཛྙཱ་ཧི་ཏོ་པི། མཱ་ར་ཡ།
མཱ་ར་ཡ། ཀཱ་ར་ཡ་ཀཱ་ར་ཡ། སརྦ་དུཊྚ་པྲ་དུཥྚ་ན་གྲྀཧྞ་གྲྀཧྞ། མཱ་ར་མཱ་ར། ཁ་ཁ། ཁྭ་ཧི་ཁཱ་ཧི།
།
པཱི་གྷཾ་ད་ཧ་ད་ཧ། པ་ཙ་པ་ཙ། ཧུ་རེ་ཧུ་རེ། མཾ་རཾ་ཧཱུཾ་ཕཊ། ཨི་དཾ་བ་ལིཾ་གྲྀཧྞ་གྲྀཧྞ། ཤྲཱི་སྭཱ་ཧྭ།
ཞེས་པའི་སྔགས་ཀྱིས་དབུལ་ལོ། །དེ་ཡང་དེ་རྣམས་ཀྱི་ལྕེ་ཧཱུཾ་ལས་རྡོ་རྗེ་རྩེ་གཅིག་པར་བསམས་
པའི་སྦུ་གུ་ནས་དྲངས་ཏེ་བདུད་རྩི་མྱངས་པས་བདེ་བ་ཆེན་པོ་ཉམས་སུ་མྱངས་པར་བྱས་ལ།
ཞལ་བསིལ་ལ་སོགས་པས་ཡང་དག་པར་མཆོད་ནས་བརྩོན་འགྲུས་དང་ལྡན་པའི་བྱ་བ་སྒྲུབ་པ་
བོ་དེས་འདོད་པའི་དོན་ལ་གསོལ་བ་གདབ། བཟོད་གསོལ་བྱས་པ་དང་། ཨོཾ་ཨཱཿཧཱུྃ་བཛྲ་
མུཞེས་བརྗོད་པས་གཤེགས་སུ་གསོལ་ལོ། །འདི་ནི་གཏོར་མའི་ཆོ་གའོ། །དཔལ་ནག་པོ་ཆེན་
པོའི་དཀྱིལ་འཁོར་གྱི་ཆོ་ག་དངོས་གྲུབ་རིན་ཆེན་འབྱུང་གནས་ཞེས་བྱ་བ། པཎྚི་ཏ་ཆེནཔོ་ས་
མན་ཏ་ཤྲཱིའི་ལུགས་ལེའུ་ཚན་བཅུ་བཞི་བའོ།། །།
337

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།